Document ID: 31995R1368

KOMMISSIONENS FORORDNING (EF) Nr. 1368/95 af 16. juni 1995 om ændring af forordning (EØF) nr. 2921/90 om ydelse af støtte til skummetmælk med henblik på fremstilling af kasein og kaseinater
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 804/68 af 27. juni 1968 om den fælles markedsordning for mælk og mejeriprodukter (1), senest ændret ved akten vedrørende Østrigs, Finlands og Sveriges tiltrædelse og ved forordning (EF) nr. 3290/94 (2), særlig artikel 11, stk. 3, og
ud fra følgende betragtninger:
I Kommissionens forordning (EØF) nr. 2921/90 (3), senest ændret ved forordning (EØF) nr. 1756/93 (4), er det fastsat, at der kun ydes støtte til skummetmælk med henblik på fremstilling af kasein og kaseinater, hvis de fremstillede kaseiner eller kaseinater opfylder visse forskrifter vedrørende sammensætningen; erfaringen har vist, at kaseiner med et indhold af andre mælkeproteiner end kasein på mellem 5 % og 17 % ikke længere opfylder de nuværende markedsbehov, der mere går i retning af produkter af høj kvalitet; det er derfor hensigtsmæssigt at afskaffe støtten for nævnte kasein;
i betragtning af markedsudviklingen for disse produkter på den ene side og markedsudviklingen for skummetmælkspulver på den anden side bør den støtte, der er fastsat i forordningen for skummetmælk, der forarbejdes til kasein eller kaseinater, reduceres;
Forvaltningskomitéen for Mælk og Mejeriprodukter har ikke afgivet udtalelse inden for den af formanden fastsatte frist -
UDSTEDT FØLGENDE FORORDNING:
Artikel 1
I forordning (EØF) nr. 2921/90 foretages følgende ændringer:
1) Artikel 2, stk. 1, affattes således:
»1. For 100 kg skummetmælk, der er forarbejdet til de i stk. 2 nævnte kaseiner eller kaseinater, fastsættes en støtte på 6,75 ECU.«
2) I artikel 2, stk. 2, udgår litra d), og litra e) bliver herefter litra d).
3) I artikel 3, litra a), affattes andet punktum således:
»Følgende betegnelse anføres for produkterne i bilag III:
»Kaseinater med et indhold af andre mælkeproteiner end kasein på mellem 5 % og 17 %, bundfældet samtidig og beregnet på grundlag af det samlede mælkeproteinindhold«;«.
4) Bilag III affattes som angivet i bilaget til nærværende forordning.
Artikel 2
Denne forordning træder i kraft på syvendedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 16. juni 1995.

Labels: 3
17
19